Okresná prokuratúra Nitra 
Damborského 1, 949 99 Nitra 1

Sp. zn. : 4 Pv 387/13/4403	Nitra, 9.3.2015
EEČ : 2-32-38-2015

U Z N E S E N I E

Trestná vec:	obvinený XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.10.2013, spisová značka 4 Pv 387/13/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 7.10.2013, spisová značka 4 Pv 387/13/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
      Uznesením povereného príslušníka OO PZ XXXXX č. ORP-992/NR-NR-2013 zo dňa 7.6.2013 bolo podľa § 199 odsek 1 Trestného poriadku začaté trestné stíhanie a uznesením  OO PZ XXXXX č. ORP-992/OVK-NR-2013 podľa § 206 odsek 1 Trestného poriadku bolo dňa 7.8.2013 vznesené obvinenie XXXXX za prečin ohrozovania mravnej výchovy mládeže podľa § 211 odsek 1 písm. b/ Trestného zákona. Pretože po vznesení obvinenia za tento trestný čin obvinený splnil všetky zákonné podmienky, uznesením sp. zn. 4 Pv 387/2013 zo dňa 7.10.2013 bolo podľa  § 216 odsek 1  Trestného poriadku podmienečne zastavené trestné stíhanie vedené proti nemu. Súčasne mu bola podľa § 216 odsek 2 Trestného poriadku uložená skúšobná doba v trvaní dvanásť mesiacov. Podľa § 216 odsek 3, odsek 4 Trestného poriadku neboli obvinenému uložené žiadne ďalšie obmedzenia a povinnosti.

     Skúšobná doba obvinenému XXXXX plynula od 27.10.2013 do 27.10.2014. Po uplynutí skúšobnej doby som skúmala, či počas jej plynutia obvinený viedol riadny život a zistila som, že v jej priebehu sa nedopustil na území Slovenskej republiky žiadneho ďalšieho trestného činu, ani iného protispoločenského konania. 

     Tým obvinený XXXXX vyhovel všetkým zákonným predpokladom na rozhodnutie o jeho osvedčení v skúšobnej dobe podmienečného zastavenia trestného stíhania.

      Právoplatnosťou tohto uznesenia o osvedčení nastávajú účinky zastavenia trestného stíhania, ktoré sa viedlo proti obvinenému XXXXX za prečin ohrozovania mravnej výchovy mládeže podľa § 211 odsek 2 písm. b/ Trestného zákona pod sp. zn. 4 Pv 387/2013. Na obvineného XXXXX sa právoplatnosťou tohto uznesenia hľadí akoby na území Slovenskej republiky za tento skutok nebol stíhaný.

      Preto som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Pravdová
prokurátorka